|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за****културу, јавно информисање****и односе с верским заједницама**Булевар Михајла Пупина 16, 21000 Нови СадТ: +381 21 487 4738 www.kultura.vojvodina.gov.rs |
|  | Број: 000198443 2025 80252 006 000 000 001  |  Датум: 28. jануар 2025. године. |

На основу члана 3. став 1. и члана 4. Покрајинске скупштинске одлуке о додели буџетских средстава црквама и верским заједницама („Сл. лист АПВ“, бр. 54/14), члана 11. Покрајинске скупштинске одлуке о буџету Аутономне покрајине Војводине за 2025. годину („Сл. лист АПВ“, бр. 57/24) и члана 24. став 2.Покрајинске скупштинске одлуке о покрајинској управи („Службени лист АПВ‟, бр. 37/14, 54/14 – др. одлука, 37/16, 29/17, 24/19, 66/20 и 38/21) Покрајински секретаријат за културу, јавно информисање и односе с верским заједницама расписује

**I К О Н К У Р С**

**ЗА ДОДЕЛУ СРЕДСТАВА ЦРКВАМА И ВЕРСКИМ ЗАЈЕДНИЦАМА КОЈЕ ДЕЛУЈУ НА ТЕРИТОРИЈИ АУТОНОМНЕ ПОКРАЈИНЕ ВОЈВОДИНЕ**

**за 2025. годину**

 У складу са чланом 4. Покрајинске скупштинске одлуке о додели буџетских средстава црквама и верским заједницама, средства се одобравају за суфинансирање обављања градитељске, добротворне и научне делатности регистрованих традиционалних цркава и верских заједница, као и организација и установа чији су они оснивачи, а које делују на територији Аутономне покрајине Војводине.

Укупан износ средстава за расподелу по конкурсу је **44.000.000,00 динара.**

По конфесијама износи су следећи: Српска православна црква **– 23.320.000,00 динара** (Бачка епархија – **6.865.000,00 динара**; Банатска епархија – **7.346.000,00 динара**; Сремска епархија – **8.642.000,00 динара** и Шабачка епархија – **467.000,00**  **динара**); Римокатоличка црква – **12.760.000,00 динара** (Суботичка бискупија – **6.380.000,00 динара**, Зрењанинска бискупија – **3.544.000,00 динара** и Сријемска бискупија – **2.836.000,00 динара**); Исламска заједница – **968.000,00 динара**; Словачка евангеличка црква а.в. – **1.804.000,00 динара**; Јеврејска заједница – **924.000,00 динара**; Реформатска хришћанска црква – **968.000,00 динара**; Евангеличка хришћанска црква а.в. – **880.000,00 динара**; Гркокатоличка црква – **968.000,00 динара** и Румунска православна црква – **1.408.000,00 динара**.

Пријаве на конкурс подносе се на српском језику или језику националних мањина – националних заједница који је у службеној употреби у Аутономној покрајини Војводини, с прецизном назнаком за коју намену се средства траже, у износима заокруженим на хиљаде динара.

Конкурс се објављује у дневном листу „Дневник” дана 29.01.2025. године.

Рок за подношење пријаве је 30 дана од дана објављивања у дневном листу „Дневник”. Пријаве се подносе **од 30. јануара до 28. фебруара 2025. године, закључно са 28. фебруаром 2025. године.**

Датум предаје пошиљке овлашћеној пошти сматраће се датумом предаје пријаве на конкурсу.

**Пријава мора да садржи:**

**Основни опис потреба за реализацију пројекта:**

* **обнова храма – цркве: назив храма; место где се налази храм; када је саграђен; датум од када се води као заштићени споменик културе и краћи опис инвестиционог захвата са спецификацијом трошкова,**
* **добротворне и научне делатности: циљ, очекивани резултати, динамика реализације са спецификацијом трошкова,**
* **број рачуна отворен у Управи за трезор Министарства финансија.**

Пријаве се подносе искључиво на конкурсним обрасцима који се могу добити на поменутим адресама или на интернет адреси [www.kultura.vojvodina.gov.rs](http://www.kultura.vojvodina.gov.rs).

Пријаве се подносе слањем:

* скениране документације у једном документу пдф формата **на имејл-адресу** crkveiverskezajednice.apv@gmail.com, и
* предајом писарници покрајинских органа управе (зграда Покрајинске владе у Новом Саду, у периоду од 9 до 14 часова) или се упућују поштом на адресу: **Покрајински секретаријат за културу, јавно информисање и односе с верским заједницама, Булевар Михајла Пупина 16, 21000 Нови Сад.**

Неблаговремене, недопуштене, неразумљиве или непотпуне пријаве, као и пријаве уз које нису приложени сви потребни докази, неће бити разматране.

Под неблаговременим пријавама сматрају се пријаве:

* пристигле након истека рока предвиђеног у конкурсу.

Под недопуштеним пријавама сматрају се пријаве:

* које су поднела неовлашћена лица и субјекти који нису предвиђени текстом конкурса, односно оне које се не односе на конкурсом предвиђене намене.

Под неразумљивим и непотпуним пријавама сматрају се пријаве:

* које су непотписане, с непопуњеним рубрикама, попуњене графитном оловком;
* које нису поднете на одговарајућем обрасцу;
* без одговарајућег рачуна отвореног у Управи за трезор Министарства финансија;
* које садрже неразумљиве и нечитке податке.

Исто тако, пријава подносиоца који је у претходном периоду добио финансијска средства, а није их оправдао, тј. није доставио комплетан извештај о утрошку финансијских средстава, неће бити разматрана.

Покрајински секретаријат за културу, јавно информисање и односе с верским заједницама задржава право да од подносиоца пријаве, према потреби, затражи додатну документацију и информације.

Подносилац пријаве обавезује се да делатност за коју су му додељена средства реализује најкасније до 31. децембра 2025. године, а да финансијски извештај о утрошку средстава са спецификацијом трошкова из својих евиденција, као и финансијску документацију о утрошку средстава (уговоре, фактуре, фискалне рачуне, отпремнице и изводе из банке преко које обавља платни промет) достави Покрајинском секретаријату за културу, јавно информисање и односе с верским заједницама у року од 15 дана од дана када је у потпуности реализовао делатност за коју су му додељена средства.

**Уколико се на корисника средстава из овог Конкурса односи члан 3. став 1. тачка 4. подтачка 1) Закона о јавним набавкама („Службени гласник РС”, бр. 91/19), односно уколико ће се средства додељена по овом конкурсу користити за набавку радова, добара или услуга, а учешће јавних средстава чини више од 50% вредности набавке, корисник средстава ће се сматрати наручиоцем и у обавези је да примењује Закон о јавним набавкама. Дакле, корисници средстава су дужни да поступе у складу са овим законом.**

Решење о додели средстава доноси покрајински секретар. Резултати конкурса биће објављени на интернет адреси Секретаријата [www.kultura.vojvodina.gov.rs](http://www.kultura.vojvodina.gov.rs).

Пријаве и приложена документација не враћају се подносиоцима.

Додатне информациjе се могу добити у Секретаријату, сваког радног дана од 9 до 14 часова, путем телефона 021/487-4738 и **имејл-адресe**: vesna.roknic@vojvodina.gov.rs.

 ПОКРАЈИНСКИ СЕКРЕТАР

 **Александра Ћирић Бошковић, с.р.**